ભાજપાના આલોચકો-વિશેષ કરી કથિત સેક્યુલર-બૌદ્ધિક બ્રિગેડ માટે ભાજપાનો જમ્મુ-કાશ્મીર રાજ્ય સરકારમાં પ્રવેશ એ ભવિષ્ય માટે ભાજપાનું ‘અંગદ-કદમ’ થઈ શકે તેવી શક્યતાથી આ મંડળી ઈર્ષ્યા અને આઘાતથી છટપટી ઊઠી ! ભાજપાએ પી.ડી.પી સાથે ગઠબંધન રચી કાશ્મીર ઘાટીના લોકોના કલ્યાણ માટે અને તેમને શેષભારતની મુખ્ય ધારામાં લાવવાના ભગીરથ પ્રયાસના ભાગરૂપે, એક સોચી-સમજી રણનીતિના ભાગરૂપે, ગણતરીપૂર્વકના જોખમકારક છતાંય લાંબા ગાળાનાં રાષ્ટ્રીય હિતોને ધ્યાનમાં લઈ ગઠબંધન-સરકારની રણનીતિ અમલમાં મૂકેલી.